Lisciànnira Ristuccia

Lisciànnira Ristuccia (o Alessandra Ristuccia n talianu) è na cantautrici siciliana urigginaria dâ pruvincia di Caltanissetta.

 Biografìa 

Mparau di nica a sunari la chitarra ch'era na tradizzioni dâ sò famigghia. Ci piaceru assai li canti dâ sò terra (Sicilia).

Scrissi li sò primi canzuni n sicilianu ca parràvanu sempri di Sicilia, di tutti li sò biddizzi e di li sò disgrazzi comu dici nta na canzuna "E' sta terra ca canta ppi' mia".

A lu 2005, grapìu lu cuncertu di Euggeniu Bennatu a Marina di Ragusa ppi lu festival "Sentieri Umani"

Nni lu 2006 vincìu lu primu premiu pi lu festival "Il Paladino".

Nni lu 2007 si nni jìu a Malta cu lu sò gruppu: li "Nafs Al-Dahib" ppi lu festival folklorìsticu di lu miditirràniu, e vincìu macari lu primu premiu ppi lu "Memorial Rosa Balistreri" a Licata cu la sò canzuna "Chi vo fari?".

 Lijami cu fora 

N'artìculu nicu ca parra d'idda supra Caltanissetta24ore.it

Ristuccia
Ristuccia